Diari Oficial de la Generalitat Valenciana


Sumari del DOGV 3347, del 08-10-1998 (1998/7611)

Informació pública de la notificació de resolució al propietari de l'embarcació Lycopus.
----------------------------------------------------------------------------------------

### Dades del document

Número de DOGV
:   3347

Data del DOGV
:   08-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/7611


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació de resolució al propietari de l'embarcació Lycopus. [1998/Q7611]
  
No havent pogut notificar la resolució del director general d'Obres Públiques, de data 29 de juliol de 1998, per la qual s'ordena, al propietari de l'embarcació Lycopus, la identitat i el parador de la qual es desconeixen, la reparació i trasllat fora del port de Xàbia de l'embarcació citada, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè aquest anunci servesca de notificació a l'interessat.
  
«Vist l'informe emés per l'enginyer tècnic de l'Àrea de la Nau, Unitat de Ports a Alacant, de la Conselleria d'Obres Públiques, Urbanisme i Transports, relatiu a l'existència de vàries embarcacions aparentment abandonades, entre les quals es troba la denominada Lycopus, de la qual es diu que: ?es troba treta en sec al costat del vial d'accés al dic de llevant del Port de Xàbia a l'altura del Club Nàutic, des de fa uns anys- i que ?es desconeix el parador del propietari d'aquesta embarcació, la qual cosa pot constituir també un perill per la seua ubicació al costat de la muntanya en cas de despreniments que solen ser freqüents, atesa la naturalesa del terreny?.
  
Vist l'informe emés per la Inspecció Marítima, Capitania General de la Marina Mercant, Capitania Marítima a Alacant, en el qual s'indica que l'embarcació Lycopus ?es troba en sec i ... la seua supraestructura es troba totalment esclafada i està totalment podrida i sobre l'interior del buc el seu estat general és d'absoluta ruïna i la seua valoració s'estima en 15.000 pessetes?.
  
Vist així mateix l'informe del Servei d'Explotació i Conservació de Ports de la Conselleria d'Obres Públiques, Urbanisme i Transports, Divisió de Ports i Costes, del qual s'infereix el perill que l'embarcació en si suposa per a qualsevol usuari que s'hi aprope, atés el seu estat ruïnós, com també que l'import dels deutes que ha generat i genera (estimades en 1.500.000 PTA), superen amb escreix el valor (residual) d'aquesta.
  
Vist que es desconeix la identitat i en conseqüència el parador del propietari de la mencionada embarcació.
  
Conforme al que disposa l'article 107 de la Llei de Ports de l'Estat i de la Marina Mercant, i en ús de les atribucions que concedeix a aquesta Direcció General d'Obres Públiques el 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Ordenar al propietari de l'embarcació Lycopus, la identitat i parador de la qual es desconeixen, la reparació i el trasllat fora del port de Xàbia, de l'embarcació citada, en el termini de 15 dies, amb l'advertència que en cas d'incompliment per part d'aquest, es procedirà a l'execució subsidiària per l'administració, i a costa de l'executat, d'acord amb el que estableix el propi article 107.2 de la Llei de Ports de l'Estat i de la Marina Mercant, i dels articles 95 a 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i corren a càrrec del propietari tant les despeses ocasionades per l'embarcació Lycopus fins a la data com els generats per les operacions mencionades.
  
Realitzar la mencionada notificació en la forma que disposa l'article 59.4 de la Llei 30/1992, de 26 de novembre.
  
Aquesta resolució no és definitiva i contra aquesta es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, comptador des de la notificació d'aquesta, sense perjudici de la utilització per la interessada de qualsevol altre recurs que estime pertinent.